רוסיניה

המשטרה הצבאית מפטרלים ברוסיניה.]]
רוסיניה בלילה.
דרך הררית ברוסיניה.
מבט אווירי על רוסיניה.
מבט מלמעלה למטה על הכביש הראשי המתפתל דרך רוסיניה.
רוסיניה (בפורטוגזית: Rocinha, תרגום מילולי: חווה קטנה) היא הפאבלה הגדולה ביותר בברזיל, שנמצאת באזור הדרומי של ריו דה ז'ניירו בין המחוזות סאו קונרדו וגאוויה. רוסיניה בנויה על צלע תלול המשקיף על ריו דה ז'ניירו והיא ממוקמת כקילומטר מחוף הים הסמוך. רוב הפאבלה נמצאת על גבעה תלולה מאוד, עם עצים רבים המקיפים אותה. מתגוררים בה כמעט 70,000 איש,<ref name="UOL.com"></ref> מה שהופך אותה לפאבלה המאוכלסת ביותר בברזיל.<ref>http://lista10.org/diversos/as-10-maiores-favelas-do-brasil/</ref>

אף שרוסיניה מסווגת רשמית כשכונה, רבים עדיין מתייחסים אליה כאל פאבלה. היא התפתחה מעיירה לשכונת עוני עירונית. כיום כמעט כל הבתים ברוסיניה עשויים מבטון ולבנים. חלק מהבניינים בגובה של שלוש וארבע קומות וכמעט בכל הבתים יש תברואה, אינסטלציה וחשמל בסיסיים. בהשוואה לעיירות או שכונות עוני פשוטות, לרוסיניה יש תשתית מפותחת יותר ומאות עסקים כמו בנקים, חנויות רפואה, נתיבי אוטובוס, טלוויזיה בכבלים, כולל ערוץ מקומי בשם TV ROC ולזמן קצר גם זיכיון של מקדונלד'ס.<ref></ref> גורמים אלה עוזרים לסווג את רוסיניה כפאבלה.

== הקהילה ==
ישנם כמה ארגונים קהילתיים, כולל אגודות שכונתיות ומספר ארגונים חוץ-ממשלתיים ומוסדות חינוך ותרבות ללא מטרות רווח.<ref></ref><ref></ref> רוסיניה היא ביתם של רוב עובדי השירות ב"זונא סול" (אזור דרום ריו).

בשנים האחרונות, בשל בטיחותה היחסית בהשוואה לפאבלות אחרות, פיתחה רוסיניה פעילויות מוכוונות לתיירות כמו אכסניות, מועדוני לילה וסיורים מודרכים. בספטמבר 2017 העריכו כי בין 150 ל-600 תיירים יבקרו בשכונת העוני ביום, למרות אזהרות הבטיחות של ממשלות זרות ומשטרת ריו שהמליצו להימנע מלבקר בה. כך למשל באוקטובר 2017 מת תייר ספרדי לאחר שנורה על ידי המשטרה בעת ביקור ברוסיניה במהלך עימות.<ref name="wsj-spanish-tourist"></ref>

שכונת העוני נשלטת על ידי ארגון אמיגוס דוס אמיגוס,<ref></ref> שידוע כארגון פשיעה וקרטל סמים, שלעיתים קרובות נקלע לסכסוכים אלימים בין ארגוני פשע שונים.<ref></ref><ref name="wsj-spanish-tourist"></ref>

=== מבצעי משטרה וצבא ===

בנובמבר 2011 בוצע מבצע ביטחוני בו סיירו מאות שוטרים וצבא ברחובות רוסיניה כדי לעצור סוחרי סמים משתוללים ולהביא תחת שליטת הממשלה את השכונה.<ref name="takeover"></ref>

בדצמבר 2017 נעצר ברוסיניה, סוחר סמים בשם רוג'ריו דה סילבה, המכונה רוג'ריו 157, בפעולה בה השתתפו 3,000 אנשי צבא ומשטרת ברזיל. רוג'ריו היה מבוקש באשמת רצח, סחיטה וסחר בסמים.<ref>Dom Phillips, [https://www.theguardian.com/world/2017/dec/06/most-wanted-trafficker-brazil-rogerio-da-silva-in-rio-arrested-3000-strong-operation Rio police hail arrest of drug kingpin in 3,000-strong favela operation], The Guardian (December 6, 2017).</ref><ref>Dom Phillips & Júlio Carvalho, [https://www.theguardian.com/world/2017/dec/10/brazil-rio-favela-rogerio-da-silva-drugs Arrest of Rio drug kingpin brings fear of power grab – and further violence], The Guardian (December 10, 2017).</ref>

כאמור, רוסיניה היא הפאבלה הגדולה ביותר בברזיל ואחת המפותחות ביותר.<ref></ref> אוכלוסיית רוסיניה נאמדה בשנות האלפיים בין 150,000 ל-300,000 תושבים;<ref></ref> אך מפקד IBGE משנת 2010 מנה רק 69,161 איש. בשנת 2017 דיווח עיתון ה-The Economist על אוכלוסייה של 100,000 באזור של קמ"ר אחד (250 דונם).<ref name="veconomist"></ref>

ידוענים רבים ביקרו ברוסיניה, כולל מיכאיל גורבצ'וב (במהלך פסגת כדור הארץ בשנת 1992) והשחקן כריסטופר למברט. במקום צולמו כמה פרקים מסדרת הטלוויזיה הברזילאית "עיר הגברים" (Cidade dos Homens).

== בתרבות הפופולרית ==
=== ספרות ===
* רוברט ניווירת' דן ברוסיניה בספרו שכותרתו "ערי צל" (Shadow Cities).<ref></ref>
* רוסיניה הייתה מרכז ההתרחשויות של הספר כנופיות ריו מאת מישה גלני בו הוא מתאר את עלייתו ונפילתו של אנטוניו פרנסיסקו בונפים לופס.
===קולנוע===
* ריו דה ז'ניירו הפכה לתפאורה של סרט האנימציה ריו, בו מתרחשות סצינות רבות ברוסיניה.
* בסרט הענק הירוק מ-2008 הוצגו צילומי אוויר של רוסיניה שהראו את המספר הגדול של מכולות ששומשו מחדש לדיור.
* הפאבלה הוצגה גם בסרט מהיר ועצבני 5.
=== משחקי וידאו ===
* במשחק הווידאו משנת 2009 Call of Duty: Modern Warfare 2, מפה מרובת משתתפים שנקראת "פאבלה" נמצאת בריו דה ז'ניירו ודומה מאוד לרוסיניה.
* משחק הירי בגוף ראשון משנת 2015 Call of Duty: Black Ops III, מוזכרת רוסיניה כעיר הולדתו של המומחה Outrider.
* במשחק Rainbow Six Six Siege של טום קלנסי, מפה בשם "Favela" מבוססת על רוסיניה.
===מוזיקה===
בשנת 1998 כתב פיליפ גלאס קטע תזמורת שכותרתו "ימים ולילות ברוסיניה", שנועד כהתייחסות של הבולרו ראוול, שנכתב עבור דניס ראסל דייוויס, כדי להודות לו על הצבת יצירות של גלאס על הבמה. הוא קיבל השראה ממוזיקת ריקודים ששמע במהלך הקרנבל, והביא למבנה קצבי דמוי סמבה.

== ראו גם ==
* ריו דה ז'ניירו
* היחידה המשטרתית לשמירת השלום

== קישורים חיצוניים ==

* [http://www.faveladarocinha.com/ FavelaDaRocinha.com]

== הערות שוליים ==

קטגוריה:ריו דה ז'ניירו: שכונות
קטגוריה:ריו דה ז'ניירו: גאוגרפיה
קטגוריה:פאבלות